text: Tysk lastbil i ulykke: Chauffør er fløjet til OUH
  28 december 2014 kl. 09.46
  Chaufføren, der blev fastklemt i lastbilulykken ved Vojens, er blevet fløjet til Odense Universitets Hospital.
  - Chaufføren var ved bevidsthed, da han blev fragtet fra lastbilen over i lægehelikopteren, siger indsatsleder ved Syd- og Sønderjyllands Politis til TV SYDs reporter på stedet.
  Hans tilstand er efter omstændighederne god, melder politiet.
  Det var angiveligt chaufførens ben, der sad fastklemt i førerhuset.
  Den tyske lastbil skal nu bugseres væk fra motorvejen, men ifølge TV SYDs reporter på stedet, sidder lastbilen så skævt fast, at den skal tømmes, før de kan trække den væk.
  Ifølge indsatslederen er lastbilen læsset med 28,5 tons gods, her i blandt fløde.
  